Publication: Magyar Közlöny
Issue: MK-2000-124 (Year: 2000, Number: 124)
Era: 1990-2004
Section: Az aktív feldolgozás tevékenységi engedélyese a 45/1996. (III. 25.) Korm. rendelet 123/A. §-ának (1) bekezdése alapján
Paragraph Index: 744

Az aktív feldolgozás tevékenységi engedélyese a 45/1996. (III. 25.) Korm. rendelet 123/A. §-ának (1) bekezdése alapján az exportra szánt végtermék előállításához az importőrtől vámteherrel növelt áron beszerzett belföldi forgalom számára vámkezelt árut is felhasználhat. Ahhoz, hogy az aktív feldolgozó ezen áruk után az importőr által igazoltan megfizetett és az adásvétel során átterhelt vámterhet visszaigényelhesse, az anyagfelhasználási kimutatáshoz csatolnia kell ezt az igazolást, amelyet az importőrtől az áruk adásvételénél kell megkapnia. Ha tehát az aktív feldolgozó a majdani vámvisszatérítés lehetőségével élni kíván, az ilyen áru beszerzése során gondoskodnia kell arról, hogy megkapja az importőrtől az áruk belföldi forgalom számára való vámkezelését és a vámteher megfizetését igazoló, vámhatóság által hitelesített igazolást. A nyomtatvány kérelmet tartalmazó részét (számmal nem jelölt és 1—9. rovatait) a kérelmezőnek olvashatóan, tintával, lehetőleg írógéppel kell kitöltenie. Nem tartalmazhat törlést vagy átírást. Javításokat a helytelen szavak áthúzásával és ha szükséges egyéb adatok beírásával kell elvégezni. A javításokat a kérelmezőnek kézjegyével kell ellátnia és a vámhivatalnak hitelesítenie kell. II. Az egyes rovatokra vonatkozó különleges megjegyzések: Számmal nem jelölt rovatok. A kérelem adatlap „összes kitöltött sorok száma” rovatban kell feltüntetni az adatlapon és hozzá csatolt pótlap(ok)on kitöltött sor(ok) mennyiségét. Az „összes/aktuális lapszám” rovatba az adatlap és a csatolt pótlapok együttes számát kell feltüntetni. (pl. ha az adatlaphoz egy pótlapot csatoltak, akkor az adatlapon ebbe e rovatba 2/1, míg a pótlapon 2/2 írandó). A pótlap 4. rovata előtt található vastagon bekeretezett mezőbe kell feltüntetni az aktuális tételsor számát. Számmal jelölt rovatok:

Source: https://magyarkozlony.hu/hivatalos-lapok/12efd747b1cae78b355f76b8339d518f18e90453/dokumentumok/529bcd0180c3118db64c68dc1f54d2cda7361e74/letoltes